།ཁྱོད་ནི་རིག་འཛིན་གདོན་
གྱི་བདག །དབུགས་མཚོ་གློ་བའི་ཐུགས་དམ་བསྐང་། །ཆུ་ཁམས་དཀར་པོའི་
དགྲ་བྱུང་ན། །འབྱུང་བ་དགྲ་གཤེད་བསྡེབས་པ་ན། །ཁྱོད་ནི་མེ་ལྷའི་རྒྱལ་པོ་བྱུང༌། །
ཁྲག་མཚོ་མཆིན་པས་ཐུགས་དམ་བསྐང་། །རླུང་ཁམས་ལྗང་གུའི་དགྲ་བྱུང་ན། །
མུན་པའི་གོ་ཆ་བསྐོན་པ་ན། །ཁྱོད་ནི་ས་བདག་ཀླུ་གཉན་སྤྲུལ། །ཤ་མཚོ་མཁལ་
མས་ཐུགས་དམ་བསྐང་། །དཀོན་མཆོག་སྤྱི་དགྲ་ཆམ་ལ་ཕོབ། །བླ་མའི་སྐུ་དགྲ་
རྡུལ་དུ་རློགས། །རྣལ་འབྱོར་དགོས་དགྲ་ཕྱེ་མར་ཐོང༌། །བཅོལ་བའི་ཕྲིན་ལས་
གྲུབ་པར་མཛོད། །སྡེ་བརྒྱད་དམག་དཔོན་མཛད་པའི་ཚེ། །ཁྱོད་ནི་དུ་བ་མཇུག་
རིང་སྤྲུལ། །ཉི་ཤུ་གཉིས་ཀྱི་ཉི་མྱུར་ལ། །ནུབ་ནས་ཤར་ལྷོར་རྒྱུ་བའི་ཚེ། །རྒྱབ་རི་
དམག་དཔུང་ཁྱེད་ལ་འཚོལ། །རྣལ་འབྱོར་ནག་པོའི་སེམས་འཆང་ཞིང་། །མཚོན་
ཆ་དམིགས་པའི་རྟ་ལ་བསྐྱོན། །ཉམས་པ་རྟེན་དང་བྲལ་བ་ཡི། །ཤ་ཁྲག་དྲོད་
དབུགས་རྩ་རྒྱུས་དང་། །དབང་པོ་ལྔ་དང་དོན་སྙིང་ལྔ། །གོ་རོ་ཙ་ན་བ་སུ་ཏ། །
240

བསང་དང་གསོལ་ཁའི་སྐོར།
ཞིང་ཆེན་ཞིང་ཆུང་སྲོག་གི་རྒྱུན། །ཚེ་དང་བསོད་ནམས་དབང་ཐང་གིས། །མཆོད་
པ་ཆེན་པོ་བླ་ན་མེད། །ལས་གཤིན་ཡབ་ཡུམ་འཁོར་དང་བཅས། །ཐུགས་དམ་
བསྐང་ངོ་བཞེས་སུ་གསོལ། །དཀོན་མཆོག་སྤྱི་དགྲ་ཆམ་ལ་ཕོབ། །བླ་མའི་སྐུ་
དགྲ་རྡུལ་དུ་རློག །རྣལ་འབྱོར་དགོས་དགྲ་ཕྱེ་མར་ཐོང༌། །བཅོལ་བའི་ཕྲིན་ལས་
གྲུབ་པར་མཛོད། །ལས་ཀྱི་གཤིན་རྗེའི་ཕྲིན་ལས་ནི། །བླ་མ་ནག་ཐོད་རྡོ་རིས་མགོས། །ཡང་དུ་ཡང་དུ་
བསྐུར་བས་ན། །བརྗོད་དོན་མེད་ཀྱང་ཤུགས་ཀྱིས་ཐལ། །འདི་ལ་རྒྱུད་ལུང་མན་ངག་མེད། །ལུང་དང་རིགས་
པའི་དཔང་པོ་མེད། །དེ་ཕྱིར་ཉམས་མཚར་གད་མོའི་གནས། །ལས་གཤིན་སྒྲུབ་ཀྱང་ཅི་ཞིག་དགོས། །སྣོད་ཀྱི་
འཇིག་རྟེན་མི་རྟག་ཅིང་། །མེ་ཆུ་རླུང་གི་འཇིག་པ་ཀུན། །ལས་ཀྱི་གཤིན་རྗེའི་ངོ་བོ་ཡིན། །དངོས་པོ་སྐད་ཅིག་སྐྱེ་
འགགས་ཅན། །གནས་པ་ཅུང་ཟད་མི་རྙེད་ཅིང་། །ལས་ཀྱི་གཤིན་རྗེའི་ཟ་བ་ཡིན། །སེམས་ཅན་སྐྱེ་ཞིང་འཆི་བ་
ཀུན། །འདི་ཡིས་མ་ཟོས་གཅིག་ཀྱང་མེད། །སྐྱེ་ཙམ་ཉིད་ནས་འདི་ལ་དབང༌། །མི་རྟག་ཉིད་ཀྱང་གཤིན་རྗེ་ལ། །
གཤིན་རྗེ་ཉིད་ཀྱང་མི་རྟག་ན། །ཐམས་ཅད་དུས་ཀྱི་ཟ་བར་བྱེད། །དུས་ཀྱང་ཟ་བའི་འཇམ་པའི་དབྱངས། །
སེམས་ཉིད་དེ་བཞིན་ཉིད་ཀྱི་དབྱིངས། །ཐམས་ཅད་ཟོས་ན་མི་དགའམ། །ཐམས་ཅད་དུས་ལས་འདས་པ་ཡི། །
མཉམ་པ་ཉིད་ཀྱི་གཞི་ཀློང་དུ། །རང་གྲོལ་བདེ་ཆེན་དག་པའི་སྐུ། །ཁ་སྦྱོར་བདུན་ལྡན་ཐོབ་པར་ཤོག །ལས་ཀྱི་
རྡོ་རྗེས་ཤར་མར་སྤེལ་བའོ། ། ༈ དེ་ནས་དུམ་བུ་གཉིས་པ་ནི། གཏོར་མའི་རིམ་པ་གསལ་བར་བྱ། །ཕྱི་
ནང་གསང་བའི་མཆོད་པ་དང་། །རྟེན་གཏོར་བསད་པའི་ཤ་དང་ཁྲག །དུར་ཁྲོད་རྫས་ཆེན་བཀྲམ་པར་བྱ། །
ཡ་བྷྱོཿ༔ འདས་པའི་དུས་ན་སྔོན་བྱུང་བ། །གཤིན་རྗེ་རོལ་པའི་དུར་ཁྲོད་ན། །རྡོ་རྗེ་
འཆང་གི་སྤྱན་སྔ་རུ། །མདངས་གསོལ་སྲོག་གི་སྙིང་པོ་ཕུལ། །དབང་བསྐུར་
གསང་བའི་དམ་ཚིག་བླངས། །ལས་ཀྱི་བྱ་བའི་གཉེར་གཏད་པ། །སངས་རྒྱས་
བསྟན་པའི་སྲུང་མར་བསྐོས། །རྣལ་འབྱོར་ཕྲིན་ལས་བསྒྲུབ་པར་ཆད། །དེ་རིང་
རིག་འཛིན་སྒྲུབ་པ་པོས། །གསང་སྔགས་དཀྱིལ་འཁོར་གཉེན་པོ་རུ། །ཞུན་ཆེན་
།
241

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
གསལ་བའི་མདངས་ཕྱུང་ཞིང་། །བམ་ཆེན་གསང་བའི་ལོངས་སྤྱོད་བཤམས། །
རྐང་གླིང་བཤུག་པའི་སྒྲ་དང་བཅས། །ཧས་སྟ་ནག་པོས་གཡབ་འདོར་ན། །དམ་
ཚིག་དབང་གིས་གཤེགས་སུ་གསོལ། །འབྲུ་ཟན་ཁྲག་ཆང་དུག་གི་བྲན། །རིན་
ཆེན་སྣ་ལྔའི་ཕབ་ཀྱིས་གཏམས། །གྲུ་གསུམ་ཐོད་པའི་བ་གམ་བརྗིད། །གཏི་
མུག་མུན་པའི་མདངས་ཀྱིས་འཁྱུད། །ཞེ་སྡང་དྲག་པོའི་མེ་དཔུང་འབར། །འདོད་
ཆགས་ཁྲག་གི་ཞམས་ཆུ་འབབས། །ལོག་ལ་ང་རྒྱལ་མཚོན་ཆ་གཟེངས། །
ཕྲག་དོག་བདུད་བྱ་སྤྲིན་ལྟར་གཏིབ། །གྲི་སྙིང་རུས་པ་རྟགས་ཀྱིས་མཚན། །ཕོ་
བྲང་ཆེན་པོའི་བཅུད་དུ་བལྟམས། །དར་ནག་བླ་བྲེས་སྐྱེར་བའི་མདའ། །ཐོག་
ལྕགས་ཕྱེ་མ་ཁྲག་གིས་བརླན། །དཔའ་བོའི་ལྕགས་ཀྱི་མདེའུས་བསྐྱོན། །འབོད་
རྦད་བསད་པའི་སྔགས་དང་བཅས། །ལེབ་རྒན་དམར་པོའི་གཤོག་པ་བརྐྱང་། །
རྟེན་གཏོར་ཆེན་པོ་ཁྱོད་ལ་འབུལ། །བཞུགས་པའི་རྟེན་དུ་བཞེས་སུ་གསོལ། །
ཕོ་བྲང་རྟེན་ལ་གནས་པའི་ཚེ། །ཞི་རྒྱས་དབང་དང་དྲག་པོའི་ལས། །ལས་རྣམས་
ཐམས་ཅད་བསྒྲུབ་པའི་ཕྱིར། །དམར་གྱི་གཏོར་མ་ཤ་ཁྲག་བརྒྱན། །སྣ་ཚོགས་
སེམས་ཅན་མདངས་ཀྱིས་བསྐོར། །ཙ་རོག་ར་སོའི་མདངས་དང་ལྡན། །ཤེལ་
སྒོང་སྤྱི་དཀར་མཁའ་ལྡིང་བྱ། །རྒྱུ་མཆོག་ཆེན་པོ་རྣམ་པ་ལྔ། །མ་ཉམས་དཔལ་
གྱི་ཆང་ཕུད་བཅས། །རྟ་གཏོར་ཆེན་པོ་ཁྱེད་ལ་འབུལ། །དགྲ་ལ་ཕྲིན་ལས་མ་
ཞེན་མཛོད། །བགེགས་ལ་ནུས་མཐུ་མ་ཆུང་ཅི། །མཆོད་བསྟོད་བསྙེན་ཅིང་
བསྒྲུབ་པ་ན། །དྲེགས་པའི་དམག་དཔུང་བསྡུ་བ་དང༌། །དམག་ངོ་ལེན་ཞིང་
དམག་དཔོན་བསྐོ། །མཐུན་པའི་དམག་ཟས་འགྱེད་པའི་ཕྱིར། །གྲུ་གསུམ་ལིངྒ་
མིང་སྤེལ་གཞུགས། །རྒྱུན་གཏོར་ནར་མས་ཐུགས་དམ་བསྐང་། །ཡིད་ལ་བརྣག་
242

བསང་དང་གསོལ་ཁའི་སྐོར།
པའི་ཞེ་སྡང་ཅན། །སྦྱོར་བ་ངན་པའི་སྐྱེ་རྒྱུད་ཆོད། །བན་དགྲ་ནག་པོ་ཆམ་ལ་
ཕོབ། །བཅོལ་བའི་ཕྲིན་ལས་འགྲུབ་པར་མཛོད། །དེ་ནས་བསྟོད་བསྐུལ་བྱ་བ་ནི། །ཨེ་བྷྱོཿ
ཡ་མ་ར་ཙ་གཤིན་རྗེའི་བདག །འཇིག་རྟེན་གནས་ནས་སྐུ་བཞེངས་པ། །ཁྱོད་ལ་
ཕྱི་ཡི་མཚན་གསོལ་བ། །གཤིན་རྗེ་ཆོས་ཀྱི་རྒྱལ་པོ་བྱ། །འགྲོ་བའི་དགེ་སྡིག་
རྩིས་ལ་ཕབ། །སྐྱེ་འཆི་གཉིས་པོ་ཁྲམ་ལ་འདེབས། །ལེགས་ཉེས་གཉིས་ལ་ཤྭ་
རྡེལ་འཕེན། །ཉམས་པ་ཅན་ལ་ཆད་པ་གཅོད། །དྲང་མཁན་གཉེན་པོ་ཁྱོད་ལ་
བསྟོད། །འཇམ་དཔལ་ཁྲོས་པའི་བཀའ་བྱུང་ཚེ། །སྟོང་གསུམ་མ་ལུས་ཁྱད་
པར་རྒྱུག །ཚངས་པའི་ཡུལ་ས་རྩེ་ནས་གནོན། །གནམ་ས་མེད་པར་སྤར་མོས་
འདེབས། །རི་ཀླུང་ཐམས་ཅད་རྗེས་ཀྱིས་བཀང་། །རི་རབ་ཐམས་ཅད་ཙོག་པོར་
འཕེན། །རྒྱ་མཚོ་ཐམས་ཅད་སྐོམ་དུ་འཐུང་། །སྣོད་ཀྱི་འཇིག་རྟེན་ཐལ་བར་རློག །
སེམས་ཅན་ཁ་མངར་མེད་པར་ཟ། །ཡིད་ལ་བརྣག་པའི་ཉམས་པ་ཅན། །གཏི་
མུག་ཤ་ལ་ཁམས་ཚད་འདེབས། །འདོད་ཆགས་ཁྲག་ལ་ཧུབ་ཀྱིས་འཐུང་། །ཞེ་
སྡང་རྐང་རུས་ཕྱེ་མར་གཏུབས། །ང་རྒྱལ་སྙིང་ལ་སྤར་མོས་ཐོབ། །ཕྲག་དོག་
དབུགས་ལ་ཧུར་ཐུམ་གྱིས། །འབྱུང་བཞི་འདུས་པའི་ཕུང་པོ་ལ། །འདུ་བ་རྣམ་
བཞིས་ཐུན་ཕོབ་ལ། །དྭངས་མ་ཚེ་ཡི་རྒྱ་མདུད་ཁྲོལ། །ཀུན་གཞི་སྐྱེ་བའི་ས་
བོན་ཆོམས། །བཅོལ་བའི་ཕྲིན་ལས་འགྲུབ་པར་མཛོད། །སྒྲུབ་པའི་གནས་ནས་
སྐུར་བཞེངས་པ། །ཁྱོད་ལ་ནང་གི་མཚན་གསོལ་བ། །དམ་ཅན་སྲོག་བདག་ནག་
པོ་ཞེས། །རྣལ་འབྱོར་སྒྲུབ་ལ་བུ་བཞིན་བརྩེ། །གསང་བའི་དཀྱིལ་འཁོར་གཉེན་
པོ་སྐྱོང་། །དམ་སྲི་འབྱུང་པོ་ཟས་སུ་ཟ། །གསང་སྔགས་ནང་གི་དམ་ཚིག་ཅན། །
གཟི་ལྡན་འབར་བ་མཚམས་ཀྱི་བདག །ཀི་ཀིང་རྔམ་པ་ཁྱོད་ལ་བསྟོད། །འཇམ་
243

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
དཔལ་ཁྲོས་པའི་སོགས་འགྲེའོ།། འོག་མིན་གནས་ནས་སྐུར་བཞེངས་པ། །ཁྱོད་ལ་
གསང་བའི་མཚན་གསོལ་བ། །སེམས་དཔའ་སྔོན་པོ་སྒྲོལ་བའི་ཀིང་། །རང་ལུས་
རྒྱལ་བའི་གདན་དུ་ཕུལ། །གསང་བ་ཀུན་གྱི་མཛོད་འཆང་ཞིང་། །སེམས་ཀྱི་
ཤེས་བྱའི་སྒྲིབ་པ་སྦྱོང་། །ས་བཅུའི་དབང་ཕྱུག་ཁྱོད་ལ་བསྟོད། །འཇམ་དཔལ་
ཁྲོས་པའི༴ སངས་རྒྱས་མཛད་པ་སྒྲུབ་པའི་ཚེ། །རྒྱལ་བའི་ཐུགས་ལས་སྐུར་
བཞེངས་པ། །ཁྱོད་ལ་དོན་གྱིས་མཚན་གསོལ་བ། །རིག་པའི་སྐྱེས་བུ་ཆོས་ཀྱི་
རྒྱལ། །རྡུལ་སྙེད་སྤྲུལ་པའི་རྣམ་རོལ་གྱིས། །ཡང་དག་ལམ་ལ་འགྲོ་བ་འདྲེན། །
སངས་རྒྱས་ཀུན་དང་གཉིས་སུ་མེད། །ཁྱོད་ནི་མི་སྤྲུལ་གང་ཡང་མེད། །འཇམ་
དཔལ་གཞོན་ནུའི་བཀའ་ལ་སྡོད། །ཁྲོ་གཏུམ་ཅན་ལ་ཁྲོས་པར་སྟོན། །འདོད་
ཆགས་ཅན་ལ་ཞི་བར་སྣང་། །ང་རྒྱལ་ཅན་ལ་བརྗིད་པར་བཞེངས། །སེར་སྣ་ཅན་
ལ་ཕྲོགས་པར་སྟོན། །ཕྲག་དོག་ཅན་ལ་གདུག་པར་མཛོད། །སྣ་ཚོགས་རོལ་སྟོན
ཁྱོད་ལ་བསྟོད། །འཇམ་དཔལ་ཁྲོས་པའི་བཀའ་བྱུང་ཚེ། །སྟོང་གསུམ་མ་ལུས་
ཁྱད་པར་རྒྱུག །ཚངས་པའི་ཡུལ་ས་རྩེ་ནས་གནོན། །གནམ་ས་མེད་པར་སྤར་
མོས་འདེབས། །རི་ཀླུང་ཐམས་ཅད་རྗེས་ཀྱིས་བཀང་། །རི་རབ་ཐམས་ཅད་ཙོག་
པོར་འཕེན། །རྒྱ་མཚོ་ཐམས་ཅད་སྐོམ་དུ་འཐུང་། །སྣོད་ཀྱི་འཇིག་རྟེན་ཐལ་བར་
རློག །སེམས་ཅན་ཁ་མངར་མེད་པར་ཟ། །ཡིད་ལ་བརྣག་པའི་ཉམས་པ་ཅན། །
གཏི་མུག་ཤ་ལ་ཁམས་ཚད་འདེབས། །འདོད་ཆགས་ཁྲག་ལ་ཧུབ་ཀྱིས་འཐུང་། །
ཞེ་སྡང་རྐང་རུས་ཕྱེ་མར་གཏུབས། །ང་རྒྱལ་སྙིང་ལ་སྤར་མོས་ཐོབ། །ཕྲག་དོག་
དབུགས་ལ་ཧུར་ཐུམ་གྱིས། །འབྱུང་བཞི་འདུས་པའི་ཕུང་པོ་ལ། །འདུ་བ་རྣམ་
བཞིས་ཐུན་ཕོབ་ལ། །དྭངས་མ་ཚེ་ཡི་རྒྱ་མདུད་ཁྲོལ། །ཀུན་གཞི་སྐྱེ་བའི་ས་
244

བསང་དང་གསོལ་ཁའི་སྐོར།
བོན་ཆོམ། །བཅོལ་བའི་ཕྲིན་ལས་འགྲུབ་པར་མཛོད། །ཨ་མཚར་རྩེ་མོའི་ཡི་གེ་ཡིན། །
སྲིན་བུའི་ཟོས་པའི་རི་མོ་བཞིན། །དོན་ལྡན་སྙམ་ན་སྙིང་པོ་མེད། །ལས་ཀྱི་རྡོ་རྗེའི་འཆལ་གཏམ་མོ། །
༈ ཡ་བྷྱོཿ
ཡ་ཀི་རྒྱལ་བ་ཞི་ཁྲོ་ནས། །འཇག་མའི་སྲིན་བུ་ཡན་ཆོད་དུ། །ཀུན་
ལ་སྲོག་བཞི་ཡེ་ནས་གནས། །ཆུ་ལ་བརླན་གྱིས་ཁྱབ་པ་བཞིན། །སེམས་ཀྱི་རང་
བཞིན་སྟོང་པ་ཉིད། །རྣམ་དག་བྱང་ཆུབ་སེམས་ཀྱི་ངང་། །འོད་གསལ་ཉིད་དང་
འདུ་འབྲལ་མེད། །འབྲུ་གསུམ་ཡི་གེ་བརྒྱད་ལ་སོགས། །དྭངས་མ་ལྔ་ཡི་རྒྱུ་ལས་
བྱུང༌། །གནས་ནི་སྙིང་གི་དབུས་སུ་གནས། །དབྱིབས་ནི་ཡི་གེ་གཟུགས་སུ་
སྣང་། །ཁ་དོག་མ་ངེས་ཅིར་ཡང་སྣང་། །སྟེང་འོག་ཕྱོགས་བཞི་སོ་སོ་རུ། །གེང་
ནོན་གཟིར་དགུག་སྤུ་གྲི་གནས། །དབྱངས་དང་གསལ་བྱེད་སྡེ་གཉིས་ནས། །
རང་ལ་མཐུན་ཞིང་མི་བསླུ་བ། །ནུས་པ་མངོན་དུ་འབྱིན་པ་ཡི། །རྩ་བ་དབུས་སུ་
ཡ་མ་གནས། །འབྱིན་པའི་རླུང་ལ་མེ་ད་ཀྵི། །ར་ཛ་ས་དོ་བདུན་སེར་ནས། །གནས་
པའི་རླུང་ལ་རུ་ཎ་ཡོ། །ནི་ར་ཡ་ཙ་ནི་འབྲུ་བདུན། །ཡབ་ཀྱི་ཡི་གེ་འབྲུ་བཅུ་བདུན།
གསང་སྔགས་ཡི་གེ་གཟུགས་སུ་ཤར། །བཟླས་པས་མཚོན་ལ་ངར་གདགས་
བཞིན། །རླང་ཉིད་ཡེ་ནས་སྔགས་ཡིན་མོད། །འབྲས་བུ་མངོན་གྱུར་ཐབས་ཀྱིས་
འཕགས། །རྔུབ་པའི་རླུང་གི་རང་བཞིན་ནི། །མ་ཏིང་ཏྲིག་ཨ་ཧཱུཾ་ཛ་ཕཊ། ཡུམ་གྱི་
ཡི་གེ་འབྲུ་བདུན་ཤར། །གཟུངས་སྔགས་སྦྱར་བ་ཉི་ཤུ་གཅིག །མེ་འདྲ་ཆུ་འདྲ་
ཐོག་དང་འདྲ། །ལས་རྣམས་ཀུན་ལ་ཐོགས་པ་མེད། །རྒྱུ་མཚན་མེད་པ་འདོད་
རྒྱལ་མིང༌། །གང་གང་བཏགས་པ་དེར་གྱུར་སྣང༌། །ཆོས་རྣམས་མིང་གི་བཏགས་
པ་ཙམ། །སྣང་ཙམ་ཉིད་ནས་མ་གྲུབ་ཅིང་། །མེད་ལ་སྣང་བས་བརྟགས་པ་བྱས།
ཡིན་པར་སྣང་བས་བྱིས་པ་བསླུ། །རེ་ཞིང་དགོས་པ་རྒྱུན་མི་ཆད། །འདིས་ཀྱང་
245

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
རང་གི་བྱ་བ་བྱེད། །ལས་ཀྱི་སྦྱོར་བའི་མཚོན་ཆ་རྣམས། །གང་དགོས་ལས་ལ་
རང་རང་བསྡེབས། །ཏིང་འཛིན་གཅིག་གིས་ལས་ཀུན་འགྲུབ། །སྔགས་གཅིག་
གིས་ཀྱང་ལས་ཀུན་འགྲུབ། །ལས་ཀུན་ཏིང་འཛིན་སྔགས་གཅིག་གིས། །འགྲུབ་
པ་རབ་ཏུ་མི་ཤེས་སོ། །དེ་ཡི་ཁྱད་པར་གང་གིས་ན། །རྩ་བ་མཚོན་ཆའི་ཁྱད་པར་
རོ༑ ༑དེ་ཕྱིར་མན་ངག་དང་ལྡན་པར། །རབ་ཏུ་འབད་པས་བཟླས་བྱས་ན། །
འབྲས་བུ་མི་བསླུ་འདིའི་ཁྱད་ཆོས། །ས་མ་ཡཱཿ དུམ་བུ་གཉིས་ཀྱི་བདག་ཉིད་
ཅན། །རྣམ་རྟོག་ཤར་བ་བཟོ་མ་བཅོས། །ཚིག་ལ་སྡེབ་སྦྱོར་མ་བྱས་པར། །རང་
དགར་ཡིན་པས་དགག་པ་མེད། །ལས་ཀྱི་རྡོ་རྗེས་བ